**TABEL DE CONCORDANȚĂ**

**la proiectul de lege pentru modificarea Legii nr. 273/1994 privind actele de identitate**

**din sistemul național de pașapoarte**

*(punerea în circulație a noilor modele de pașapoarte și documente de călătorie)*

|  |  |  |  |  |
| --- | --- | --- | --- | --- |
| **1.** | **Titlul actului UE, inclusiv cea mai recentă modificare, nr. CELEX:**  Regulamentul (CE) 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre, astfel cum a fost modificat ultima oară prin Regulamentul (CE) nr. 444/2009 al Parlamentului European și al Consiliului din 28 mai 2009  (CELEX: 32004R2252, publicat în Jurnalul Oficial al Uniunii Europene L 385/1 din 29 decembrie 2004) | | | |
| **2.** | **Titlul proiectului de act normativ național:**  proiectului de Lege pentru modificarea Legii nr.273/1994 privind actele de identitate din sistemul național de pașapoarte (*Monitorul Oficial al Republicii Moldova, 1995, nr.9, art.89*). | | | |
| **3.** | **Gradul general de compatibilitate:** Transpus parțial | | | |
| **4.** | **Autoritatea/persoana responsabilă:** Agenția Servicii Publice  Svetlana Rotaru, șef adjunct al Departamentului acte de identitate, cetățenie și evidență a persoanelor | | | |
| **5.** | **Data întocmirii/actualizării:** 31.03.2025 | | | |
| **6.** | | **7.** | **8.** | **9.** |
| **Actul Uniunii Europene** | | **Proiectul de act normativ național** | **Gradul de compatibilitate** | **Observații** |
| *Articolul 1*  (1) Pașapoartele și documentele de călătorie emise de statele membre se conformează standardelor de securitate minime stabilite în anexă. Acestea sunt emise cu titlu individual.  Până la 26 iunie 2012, Comisia prezintă un raport privind cerințele referitoare la copiii care trec frontierele externe ale statelor membre călătorind singuri sau însoțiți și propune, acolo unde este cazul, inițiative corespunzătoare pentru a asigura o abordare comună referitoare la normele privind protecția copiilor care trec frontierele externe ale statelor membre.  (2) Pașapoartele și documentele de călătorie includ un suport de stocare de înaltă securitate care conține o fotografie facială. Statele membre includ și două amprentele digitale luate în plan, în formate interoperabile. Datele sunt securizate și suportul de stocare trebuie să aibă o capacitate suficientă pentru a garanta integritatea, autenticitatea și confidențialitatea datelor.  (2a) Sunt exonerate de obligația de furnizare a amprentelor digitale următoarele persoane:  (a) copiii sub vârsta de 12 ani. Vârsta limită de 12 ani este fixată în mod provizoriu.  Raportul menționat la articolul 5a prevede o revizuire a vârstei limită, însoțită, dacă este cazul, de o propunere vizând modificarea acestei vârste limită.  Fără a aduce atingere efectelor aplicării articolului 5a, statele membre ale căror legislații naționale, adoptate înainte de 26 iunie 2009, prevăd o vârstă limită mai mică de 12 ani pot aplica această limită în cursul unei perioade tranzitorii de patru ani de la 26 iunie 2009.  Vârsta limită aplicabilă în cursul perioadei tranzitorii nu poate fi totuși mai mică de șase ani;  (b) persoanele pentru care prelevarea amprentelor digitale este fizic imposibilă.  (2b) Atunci când prelevarea amprentelor de la degetele specificate este temporar imposibilă, statele membre permit prelevarea de amprente de la alte degete. Atunci când și prelevarea amprentelor de la oricare alte degete este temporar imposibilă, statele membre pot elibera un pașaport provizoriu cu o perioadă de valabilitate de cel mult 12 luni.  (3) Prezentul regulament se aplică pașapoartelor și documentelor de călătorie emise de statele membre. Nu se aplică cărților de identitate emise de statele membre resortisanților lor sau pașapoartelor și documentelor de călătorie temporare cu o valabilitate de 12 luni sau mai puțin. | | Articolul 2, alineatul (6):  „(6) În mediul de stocare electronică a datelor pașaportului și a documentelor de călătorie se înscriu:  a) datele din formatul tipărit și din formatul inscripționat;  b) datele biometrice ale titularului: imaginea facială și imaginile amprentelor digitale.”;  Articolul 2, alineatul (7):  „(7) Persoanele pentru care prelevarea amprentelor digitale este fizic imposibilă permanent sau temporar, precum şi copiii cu vârstă sub 12 ani sunt exonerați de obligația de a se supune procedurii de prelevare a amprentelor digitale.”  Articolul 2, alineatul (13):  „(13) În cazul în care prelevarea amprentelor digitale este fizic imposibilă temporar, pașaportul și documentul de călătorie se eliberează pe un termen de valabilitate de 1 an.” | **Prevederile UE netranspuse**  **Compatibil**  **Compatibil**  **Compatibil** | Norma de la art. 1 alin. (1) a fost transpusă la art. 2 din Legea nr. 273/1994 în redacţia Legii nr. 135/2010, prin care s-a introdus principiul „un paşaport - o persoană”, ca măsură suplimentară de securitate şi pentru a oferi o mai mare protecţie copiilor, precum și la art.1 alin.(2)-(4) și art.3 alin.(2), (3), (5) din Legea nr.269/1994 cu privire la ieșirea și intrarea în Republica Moldova.  Condiţiile de prelevare a amprentelor digitale pentru eliberarea paşaportului şi a documentelor de călătorie au fost stabilite la pct. 78 din Regulamentul privind eliberarea actelor de identitate şi evidenţa locuitorilor Republicii Moldova, aprobat prin Hotărârea Guvernului nr. 125/2013:  „Amprentele digitale se prelevă de la degetele arătătoare de la ambele mâini. În cazul în care calitatea imaginilor amprentelor digitale este necorespunzătoare şi/sau degetele arătătoare prezintă defecte fizice, se prelevă o amprentă plană, de bună calitate, de la alte degete, în următoarea consecutivitate: mijlocii, inelare sau mari.” |
| *Articolul 1a*  (1) Elementele de identificare biometrică sunt prelevate de personalul calificat și autorizat oficial al autorităților naționale responsabile cu emiterea pașapoartelor și a documentelor de călătorie.  (2) Statele membre culeg elementele de identificare biometrică ale solicitantului cu respectarea garanțiilor prevăzute în Convenția pentru Apărarea Drepturilor Omului și a Libertăților Fundamentale a Consiliului Europei și în Convenția privind Drepturile Copilului a Organizației Națiunilor Unite. Statele membre se asigură că există proceduri corespunzătoare care garantează respectarea demnității persoanei în cauză în cazul în care există dificultăți de înregistrare*.* | |  | **Prevederile UE netranspuse**  **Prevederile UE netranspuse** | Norma de la art. 1a alin. (1) a fost transpusă la punctele 43, 67 şi 77 din Regulamentul privind eliberarea actelor de identitate şi evidenţa locuitorilor Republicii Moldova, aprobat prin Hotărârea Guvernului nr. 125/2013:  „43. La depunerea cererii pentru eliberarea paşaportului, persoana se identifică, i se preia imaginea facială şi se supune procedurii de prelevare a amprentelor digitale.”;  „67. La depunerea cererii pentru eliberarea actelor de identitate solicitantul este supus procedurii de preluare a imaginii faciale, de scanare a semnăturii olografe şi, după caz, de prelevare a amprentelor digitale.”;  „77. Amprentele digitale se prelevă la utilaj special de către persoana responsabilă din cadrul autorităţii competente, cu respectarea cerinţelor prevăzute pentru actele de identitate care conţin date biometrice.”.  Norma de la art. 1a alin. (2) a fost transpusă la art. 4 , alin. (31) şi (33) din Legea nr.273/1994:  „(31) La depunerea cererii pentru eliberarea cărţii de identitate, a cărţii de rezidenţă, a paşaportului sau a documentului de călătorie, solicitantul este supus procedurii de prelevare a amprentelor digitale de către autoritatea competentă responsabilă de recepţionarea cererii pentru eliberarea actului de identitate respectiv, în conformitate cu cerinţele stabilite de Guvern. Datele biometrice se colectează pentru a fi înscrise în actele de identitate numai cu scopul verificării autenticităţii acestora şi identităţii titularilor.”;  „(33) Prelucrarea datelor cu caracter personal, inclusiv a celor biometrice, în cadrul proceselor de prestare a serviciilor publice de eliberare a actelor de identitate se efectuează în conformitate cu actele normative privind protecţia datelor cu caracter personal. Autoritatea competentă asigură securitatea, integritatea, autenticitatea şi confidenţialitatea datelor cu caracter personal prelucrate în condiţiile prezentei legi.”. |
| *Articolul 2*  În conformitate cu procedura din articolul 5 alineatul (2), se stabilesc specificații tehnice suplimentare conforme standardelor internaționale, inclusiv în special recomandărilor Organizației Aviației Civile Internaționale (OACI), pentru pașapoarte și documente de călătorie cu privire la:  (a) elemente și cerințe de securitate suplimentare, inclusiv norme sporite împotriva falsificării și contrafacerii;  (b) specificații tehnice privind suportul de stocare a datelor biometrice și securitatea acestora, inclusiv prevenirea accesului neautorizat;  (c) cerințe privind calitatea și standardele comune pentru fotografia facială și amprente. | | Articolul 2:  alineatul (3):  „(3) Pașaportul și documentele de călătorie conțin date în format tipărit și în format inscripționat prin tehnici speciale, date în format electronic, precum și elemente de particularizare și de siguranță.”;  alineatul (6):  „(6) În mediul de stocare electronică a datelor pașaportului și a documentelor de călătorie se înscriu:  a) datele din formatul tipărit și din formatul inscripționat;  b) datele biometrice ale titularului: imaginea facială și imaginile amprentelor digitale.”. | **Compatibil** |  |
| *Articolul 3*  (1) În conformitate cu procedura prevăzută la articolul 5 alineatul (2) se poate decide ca specificațiile prevăzute la articolul 2 să fie secrete și să nu fie publicate. În acesta caz, ele nu sunt comunicate decât acelor organisme desemnate de statele membre ca fiind responsabile cu imprimarea și persoanelor autorizate corespunzător de un stat membru sau de Comisie.  (2) Fiecare stat membru desemnează un organism căruia îi revine responsabilitatea de a imprima pașapoarte și documente de călătorie. Statele comunică numele acelui organism Comisiei și celorlalte state membre. Același organism poate fi desemnat de două sau mai multe state membre. Fiecare stat membru are dreptul de a schimba organismul desemnat. Statul informează Comisia și celelalte state membre despre aceasta. | | Articolul 4, alineatul (11):  „(11) Autoritatea emitentă a tuturor tipurilor de acte de identitate eliberate cetățenilor Republicii Moldova, cu excepția pașaportului diplomatic și a celui de serviciu, este Agenția Servicii Publice, iar a tuturor tipurilor de acte de identitate eliberate în condițiile prezentei legi apatrizilor, cetățenilor străini, refugiaților și beneficiarilor de protecție umanitară – Inspectoratul General pentru Migrație al Ministerului Afacerilor Interne.  Producerea tuturor tipurilor de acte de identitate reglementate prin prezenta lege și efectuarea cercetărilor tehnico-științifice la toate etapele procesului de prestare a serviciilor publice de eliberare a actelor de identitate se asigură de Agenția Servicii Publice.” | **Prevederi UE neaplicabile**  **Compatibil** | Prevederile art. 3 alin. (1) nu pot fi aplicabile pe motiv că Republica Moldova nu este stat membru UE. |
| *Articolul 4*  (1) Fără a aduce atingere regulilor de protecție a datelor, persoanele cărora li se emite un pașaport sau document de călătorie au dreptul să verifice datele cu caracter personal conținute în pașaport sau în documentul de călătorie și, dacă este cazul, să ceară rectificarea sau suprimarea lor.  (2) În pașaport sau în documentul de călătorie nu sunt incluse informații care pot fi citite automat decât dacă sunt prevăzute în prezentul regulament sau în anexa sa sau dacă aceste date sunt indicate în pașaport sau în documentul de călătorie de către statul membru emitent în conformitate cu legislația sa națională.  (3) Datele biometrice sunt colectate și stocate pe suportul de stocare al pașapoartelor și al documentelor de călătorie, în vederea eliberării acestor documente. În sensul prezentului regulament, elementele biometrice din pașapoarte și din documentele de călătorie sunt folosite numai pentru a verifica:  (a) autenticitatea pașaportului sau a documentului de călătorie;  (b) identitatea titularului pe baza elementelor comparabile direct disponibile când pașaportul sau documentul de călătorie trebuie, prin lege, prezentat.  Controlarea elementelor de securitate suplimentare se realizează fără a aduce atingere articolului 7 alineatul (2) din Regulamentul (CE) nr. 562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul frontierelor Schengen) (1). Necorespunderea în procesul de comparare nu afectează în sine valabilitatea pașaportului sau a documentului de călătorie în scopul trecerii frontierelor externe. | |  | **Prevederi UE netranspuse**  **Prevederi UE netranspuse**  **Prevederi UE netranspuse** | Norma de la art. 4 alin. (1) a fost transpusă la pct. 8 din Regulamentul privind eliberarea actelor de identitate şi evidenţă locuitorilor Republicii Moldova, aprobat prin Hotărârea Guvernului nr. 125/2013:  „8. În cazul eliberării actelor de identitate care conţin neconformităţi din vina autorităţii competente, cheltuielile pentru schimbarea documentelor respective sunt suportate din contul acestei autorităţi.”.  Norma de la art. 4 alin. (2) a fost transpusă la Anexele nr. 91-15 la Hotărârea Guvernului nr. 522/2019 cu privire la modelele actelor de identitate din sistemul naţional de paşapoarte:  „Pagina cu datele de identificare ale titularului:  – datele de personalizare:  e) datele din zona de citire automată cu caractere identificabile optic;  - Mediul de stocare electronică a datelor – circuit integrat fără contact (RFID), în care sunt stocate, în format digital, datele privind numele, prenumele, cetăţenia, data naşterii, numărul de identificare, sexul, seria şi numărul documentului, data emiterii, data expirării termenului de valabilitate, autoritatea emitentă şi datele biometrice ale titularului: imaginea facială color şi amprentele digitale”.  Norma de la art. 4 alin. (3) a fost transpusă la art. 4 alin. (31) din Legea nr.273/1994:  „(31) La depunerea cererii pentru eliberarea cărţii de identitate, a cărţii de rezidenţă, a paşaportului sau a documentului de călătorie, solicitantul este supus procedurii de prelevare a amprentelor digitale de către autoritatea competentă responsabilă de recepţionarea cererii pentru eliberarea actului de identitate respectiv, în conformitate cu cerinţele stabilite de Guvern. Datele biometrice se colectează pentru a fi înscrise în actele de identitate numai cu scopul verificării autenticităţii acestora şi identităţii titularilor. |
| *Articolul 5*  (1) Comisia este sprijinită de comitetul constituit în temeiul articolului 6 alineatul (2) din Regulamentul (CE) nr. 1683/95.  (2) Articolele 5 și 7 din Decizia 1999/468/CE se aplică acolo unde se face referire la prezentul paragraf.  Perioada prevăzută la articolul 5 alineatul (6) din Decizia 1999/468/CE este stabilită la două luni.  (3) Comitetul își stabilește regulamentul de procedură. | |  | **Prevederi UE neaplicabile** | Prevederile art. 5 nu pot fi aplicabile pe motiv că Republica Moldova nu este stat membru UE. |
| *Articolul 5a*  Până la 26 iunie 2012, Comisia înaintează Parlamentului European și Consiliului un raport bazat pe un studiu aprofundat, realizat la scară largă de către o autoritate independentă sub supravegherea Comisiei, care examinează fiabilitatea și fezabilitatea tehnică, inclusiv printr-o evaluare a exactității sistemelor folosite, a utilizării amprentelor digitale în cazul copiilor cu vârste de până la 12 ani în scopul identificării și al verificării acestora, inclusiv o comparație a nivelului de respingere falsă înregistrate în fiecare stat membru și, pe baza rezultatelor acestui studiu, o analiză a necesității instituirii unor norme comune privind procesul de comparare. Dacă este necesar, raportul este însoțit de propuneri de adaptare a prezentului regulament. | |  | **Prevederi UE neaplicabile** | Prevederile art. 5a nu pot fi aplicabile pe motiv că Republica Moldova nu este stat membru UE. |
| *Articolul 6*  Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.  Statele membre aplică prezentul regulament:  (a) privind fotografia facială: în termen de cel mult 18 luni;  (b) privind amprentele digitale: în termen de cel mult 36 luni de la adoptarea specificațiilor tehnice suplimentare menționate la articolul 2. Cu toate acestea, valabilitatea pașapoartelor și a documentelor de călătorie emise deja nu este afectată.  Articolul 1 alineatul (1) al doilea paragraf se pune în aplicare până la 26 iunie 2012. Cu toate acestea, valabilitatea inițială a documentului pentru titular nu este afectată.  Prezentul regulament este obligatoriu în toate elementele sale și se aplică direct în toate statele membre în conformitate cu Tratatul de instituire a Comunității Europene. | |  | **Prevederi UE neaplicabile** | Prevederile art. 6 nu pot fi aplicabile pe motiv că Republica Moldova nu este stat membru UE. |
| *ANEXĂ*  **STANDARDE MINIME DE SECURITATE PENTRU PAȘAPOARTE ȘI DOCUMENTE DE CĂLĂTORIE EMISE DE STATELE MEMBRE**  ***Introducere***  Prezenta anexă stabilește nivelul minim de securitate care trebuie îndeplinit de pașapoartele și documentele de călătorie emise de statele membre. Dispozițiile din prezenta anexă privesc în principal pagina cu date biografice. Elementele de securitate generale se aplică și altor părți din pașapoarte și din documentele de călătorie.  Pagina cu datele biografice poate consta din diferite materiale. Prezenta anexă specifică nivelul minim de securitate pentru materialul specific utilizat. | |  |  |  |
| *1. Materialul*  Hârtia utilizată pentru acele secțiuni ale pașaportului sau documentului de călătorie cuprinzând semnalmentele sau alte date personale trebuie să îndeplinească următoarele cerințe minime:   * să nu folosească înălbitori optici; * să folosească filigrane în două tonuri; * să folosească reactivi de protecție împotriva încercărilor de falsificare prin metode chimice; * să folosească fibre colorate (parțial vizibile și parțial fluorescente la expunerea la lumină ultravioletă sau invizibile și fluorescente în cel puțin două culori); * se recomandă planșete fluorescente la expunerea la lumină ultravioletă (obligatorii în cazul vinietelor adezive); * se recomandă utilizarea unui fir de siguranță.   Dacă pagina cu date biografice este o vinietă adezivă, nu este obligatorie prezența filigranului în hârtia utilizată pentru pagina menționată. Prezența filigranului nu este obligatorie nici în hârtia utilizată pentru fața interioară a copertelor pașaportului sau a documentului de călătorie. Utilizarea reactivilor de securitate pe fața interioară a copertelor este obligatorie numai dacă pe această zonă sunt prezente date personale.  Firul de broșat trebuie protejat astfel încât să nu poată fi substituit.  Dacă un card folosit pentru încorporarea datelor personale în pașaport sau în documentul de călătorie este confecționat în întregime dintr-un substrat sintetic, de obicei nu este posibilă încorporarea însemnelor de autenticitate utilizate în cazul pașapoartelor și a documentelor de călătorie. În cazul vinietelor adezive și a cardurilor încorporate, absența însemnelor în materiale este compensată în ceea ce privește imprimarea, utilizarea dispozitivelor anti-copiere sau tehnica de emitere, în conformitate cu punctele 3, 4 și 5 din prezenta anexă, prin măsuri de securitate care au cel puțin nivelul de securitate prevăzut mai jos. | | Articolul 4, alineatul (11):  „(11) Autoritatea emitentă a tuturor tipurilor de acte de identitate eliberate cetățenilor Republicii Moldova, cu excepția pașaportului diplomatic și a celui de serviciu, este Agenția Servicii Publice, iar a tuturor tipurilor de acte de identitate eliberate în condițiile prezentei legi apatrizilor, cetățenilor străini, refugiaților și beneficiarilor de protecție umanitară – Inspectoratul General pentru Migrație al Ministerului Afacerilor Interne.  Producerea tuturor tipurilor de acte de identitate reglementate prin prezenta lege și efectuarea cercetărilor tehnico-științifice la toate etapele procesului de prestare a serviciilor publice de eliberare a actelor de identitate se asigură de Agenția Servicii Publice.” | **Parţial compatibil** | Punctul 1 din anexă, din motive de securitate, a fost transpus în actele instituționale ale Agenţiei Servicii Publice, care sunt conforme, inclusiv şi standardelor OACI (Doc 9303) şi stabilesc materialele utilizate pentru confecționarea pașaportului cetățeanului Republicii Moldova și a documentelor de călătorie şi sunt confidenţiale. |
| *2. Pagina cu date biografice*  Pașaportul sau documentul de călătorie conține o pagină cu date biografice care poate fi citită automat și este conformă cu partea I (pașapoarte care pot fi citite automat) din Documentul OACI 9303, iar modul în care sunt emise se conformează specificațiilor privind pașapoartele care pot fi citite automat stabilite în documentul menționat.  Fotografia titularului apare de asemenea pe această pagină și nu este aplicată, ci inserată în materialul paginii cu date biografice prin tehnicile de emitere prevăzute la punctul 5.  Datele biografice apar pe pagina ce urmează paginii de titlu din pașaport sau din documentul de călătorie. În orice caz, în viitor datele biografice nu mai trebuie introduse pe fața interioară a copertei.  Prezentarea paginii cu date biografice trebuie să fie diferită de celelalte pagini. | | Articolul 2:  - alineatul (3):  „(3) Pașaportul și documentele de călătorie conțin date în format tipărit și în format inscripționat prin tehnici speciale, date în format electronic, precum și elemente de particularizare și de siguranță.”;   * alineatul 5:   „(5) Pașaportul și documentele de călătorie conțin următoarele date în format tipărit și în format inscripționat pe cardul integrat de date de identificare:  a) denumirea statului emitent în limbile română, engleză și franceză;  b) codul statului emitent;  c) denumirea actului de identitate în limbile română, engleză și franceză;  d) tipul actului de identitate (codul);  e) seria și numărul;  f) numele;  g) prenumele;  h) cetățenia. Această informație nu se înscrie în documentele de călătorie;  i) data nașterii;  j) numărul de identificare de stat al persoanei fizice;  k) sexul;  l) locul nașterii (țara de origine);  m) data emiterii;  n) autoritatea emitentă;  o) data expirării termenului de valabilitate;  p) imaginea facială;  q) semnătura olografă a titularului, care se aplică de la vârsta de 14 ani. În cazul persoanelor cu vârsta sub 14 ani și al celor care nu pot aplica semnătura, se aplică o mențiune specială în condițiile stabilite de Guvern.”;  Articolul 33, alineatul (6):  „(6) Pașaportul diplomatic și cel de serviciu conțin următoarele date în format tipărit și în format inscripționat pe cardul integrat de date de identificare:  a) denumirea statului emitent în limbile română, engleză și franceză;  b) codul statului emitent;  c) denumirea actului de identitate în limbile română, engleză și franceză;  d) tipul actului de identitate (codul);  e) seria și numărul;  f) numele;  g) prenumele;  h) cetățenia;  i) data nașterii;  j) numărul de identificare de stat al persoanei fizice;  k) sexul;  l) locul nașterii (țara de origine);  m) data emiterii;  n) autoritatea emitentă;  o) data expirării termenului de valabilitate;  p) imaginea facială;  q) semnătura olografă a titularului, care se aplică de la vârsta de 14 ani. În cazul persoanelor cu vârsta sub 14 ani și al celor care nu pot aplica semnătura, se aplică o mențiune specială în condițiile stabilite de Guvern.”. | **Compatibil** | Punctul 2. din anexă a fost transpus la anexele nr. 91-15 din Hotărârea Guvernului nr. 522/2019 cu privire la modelele actelor de identitate din sistemul naţional de paşapoarte, prin care a fost aprobată forma și conținutul paşapoartelor şi a documentelor de călătorie, cu descrierea tuturor elementelor care se conțin pe pagina cu datele de identificare ale titularului şi în mediul de stocare electronică a datelor. |
| *3. Tehnici de imprimare*  Sunt folosire următoarele tehnici de imprimare:  A. Imprimarea fundalului:  - ornamente din linii gravate în două tonuri sau structuri echivalente;  - colorație irizată, fluorescentă unde este posibil;  - supra-imprimare fluorescentă la expunerea la lumină ultravioletă;  - motive eficiente împotriva contrafacerii și copierii (în special pe pagina cu date biografice) cu utilizarea opțională a tehnicii de micro-imprimare;  - utilizarea obligatorie de culori reactive pe paginile confecționate din hârtie din pașapoarte sau documente de călătorie și pe vinietele adezive;  - dacă hârtia din care este confecționat pașaportul sau documentul de călătorie este suficient protejată împotriva tentativelor de falsificare, utilizarea de culori reactive este opțională.  B. Imprimarea formularelor  Prin micro-imprimare integrată (cu excepția cazului când este deja integrată în imprimarea fundalului).  C. Numerotarea  Pe fiecare pagină din interiorul pașaportului sau documentului de călătorie se imprimă un număr de document unic (dacă este posibil, într-un stil sau cu un caracter special și cu cerneluri ultraviolete) sau se perforează ori, în cazul cardurilor încorporate în pașapoarte, se integrează un număr de document unic cu aceeași tehnică utilizată în cazul datelor biografice. În cazul cardurilor încorporate în pașapoarte se recomandă ca numărul de document unic să fie vizibil pe ambele fețe ale cardului. În cazul utilizării unei viniete adezive pentru datele biografice, numărul de document unic este în mod obligatoriu imprimat cu cerneală fluorescentă și folosind caractere (litere și cifre) speciale.  În cazul utilizării de viniete adezive sau pagini interioare din hârtie nelaminată pentru datele biografice, se folosesc și tehnici de tipar adânc (intaglio) cu efecte de imagine latentă, caractere microscopice și cerneluri cu caractere optice variabile și DOVID (diffractive optically variable image device). În cazul cardurilor încorporate în pașapoarte confecționate exclusiv din materiale cu substrat sintetic, se utilizează dispozitive suplimentare de siguranță variabile optic, constând în utilizarea cel puțin a unui DOVID sau a unor procedee echivalente. | | Articolul 4, alineatul (11):  „(11) Autoritatea emitentă a tuturor tipurilor de acte de identitate eliberate cetățenilor Republicii Moldova, cu excepția pașaportului diplomatic și a celui de serviciu, este Agenția Servicii Publice, iar a tuturor tipurilor de acte de identitate eliberate în condițiile prezentei legi apatrizilor, cetățenilor străini, refugiaților și beneficiarilor de protecție umanitară – Inspectoratul General pentru Migrație al Ministerului Afacerilor Interne.  Producerea tuturor tipurilor de acte de identitate reglementate prin prezenta lege și efectuarea cercetărilor tehnico-științifice la toate etapele procesului de prestare a serviciilor publice de eliberare a actelor de identitate se asigură de Agenția Servicii Publice.” | **Parţial compatibil**  **Parţial compatibil** | Punctul 3, lit. A. şi B din anexă, din motive de securitate, a fost transpus în actele instituționale ale Agenţiei Servicii Publice, care sunt conforme, inclusiv şi standardelor OACI (Doc 9303) şi reglementează tehnici de imprimare utilizate pentru confecționarea pașaportului cetățeanului Republicii Moldova și a documentelor de călătorie şi sunt confidenţiale.  Punctul 3 lit. C. din anexă a fost transpus parţial la anexa nr. 91 (lipseşte seria şi numărul paşaportului pe prima pagina din policarbonat) şi transpus la anexele nr. 10-15 din Hotărârea Guvernului nr. 522/2019 cu privire la modelele actelor de identitate din sistemul naţional de paşapoarte. |
| *4. Protecția împotriva reproducerii*  Un dispozitiv variabil optic (DVO) sau un dispozitiv echivalent care asigură un nivel echivalent de identificare și securitate cu cel utilizat în prezent în formatul uniform al vizelor este utilizat pe pagina cu date biografice sub forma unor structuri de difracție care variază când sunt privite din unghiuri diferite (DOVID), încorporate în folia de securitate sigilată la cald sau altă folie (cât mai subțire posibil) sau aplicat ca un strat DVO sau, în cazul vinietelor adezive sau a paginii interioare din hârtie nelaminată, sub formă metalizată sau parțial demetalizată (cu superimprimare în tipar adânc) sau dispozitive echivalente.  Dispozitivele DVO trebuie încorporate în document ca element al unei structuri stratificate, protejând în mod eficient documentul împotriva falsificării. În cazul documentelor confecționate din hârtie, dispozitivele menționate trebuie încorporate pe o suprafață cât mai mare posibil ca element constitutiv al foliei de securitate sigilate la cald sau al unei folii echivalente (cât mai subțire posibil) sau aplicate sub forma unui strat exterior de protecție, conform descrierii de la punctul 5. În cazul documentelor confecționate dintr-un substrat sintetic, acestea trebuie încorporate în stratul cardului pe o suprafață cât mai mare posibil.  În cazul în care un card confecționat din material sintetic este personalizat prin gravare cu laser și în el este încorporat un element de identificare optic variabil realizat prin gravare cu laser, se aplică DVO de difracție cel puțin în forma unui DOVID metalizat sau transparent pentru a asigura o mai bună protecție împotriva copierii.  În cazul în care pagina cu date biografice este confecționată din substrat sintetic cu un miez din hârtie, DVO de difracție se aplică cel puțin în forma unui DOVID metalizat sau transparent pentru a asigura o mai bună protecție împotriva reproducerii*.* | | Articolul 4, alineatul (11):  „(11) Autoritatea emitentă a tuturor tipurilor de acte de identitate eliberate cetățenilor Republicii Moldova, cu excepția pașaportului diplomatic și a celui de serviciu, este Agenția Servicii Publice, iar a tuturor tipurilor de acte de identitate eliberate în condițiile prezentei legi apatrizilor, cetățenilor străini, refugiaților și beneficiarilor de protecție umanitară – Inspectoratul General pentru Migrație al Ministerului Afacerilor Interne.  Producerea tuturor tipurilor de acte de identitate reglementate prin prezenta lege și efectuarea cercetărilor tehnico-științifice la toate etapele procesului de prestare a serviciilor publice de eliberare a actelor de identitate se asigură de Agenția Servicii Publice.” | **Parţial compatibil** | Punctul 4 din anexă, din motive de securitate, a fost transpus în actele instituționale ale Agenţiei Servicii Publice, care sunt conforme, inclusiv şi standardelor OACI (Doc 9303) şi reglementează elemente de particularizare şi de siguranţă utilizate pentru confecționarea pașaportului cetățeanului Republicii Moldova și a documentelor de călătorie şi sunt confidenţiale. |
| *5. Tehnici de emitere*  În vederea asigurării pașaportului sau documentului de călătorie împotriva tentativelor de contrafacere și falsificare, datele biografice inclusiv fotografia titularului, semnătura titularului și datele principale sunt încorporate în materialul din care este confecționat documentul. Sunt excluse metodele convenționale de atașare a fotografiei.  Pot fi utilizate următoarele metode:  - imprimare laser;  - termotransfer;  - imprimare cu jet de cerneală;  - fotografiere;  - gravare cu laser care penetrează straturile cardului și conține elemente de securitate.  Pentru a asigura protecția corespunzătoare a datelor biografice și de emitere împotriva tentativelor de falsificare, este obligatorie utilizarea unei folii de securitate sigilate la cald sau a unei alte folii echivalente (cât mai subțire posibil) conținând un dispozitiv anticopiere, în cazul utilizării tehnicilor de imprimare laser, termotransfer, imprimare cu jet de cerneală și fotografiere.  Documentele de călătorie sunt emise în format care poate fi citit automat. Prezentarea paginii cu date biografice este conformă cu specificațiile din partea 1 a Documentului OACI 9303, iar procedurile de emitere sunt conforme cu specificațiile stabilite în cazul documentelor ce pot fi citite automat. | | Articolul 2:  - alineatul (3):  „(3) Pașaportul și documentele de călătorie conțin date în format tipărit și în format inscripționat prin tehnici speciale, date în format electronic, precum și elemente de particularizare și de siguranță.”;   * alineatul 5:   „(5) Pașaportul și documentele de călătorie conțin următoarele date în format tipărit și în format inscripționat pe cardul integrat de date de identificare:  a) denumirea statului emitent în limbile română, engleză și franceză;  b) codul statului emitent;  c) denumirea actului de identitate în limbile română, engleză și franceză;  d) tipul actului de identitate (codul);  e) seria și numărul;  f) numele;  g) prenumele;  h) cetățenia. Această informație nu se înscrie în documentele de călătorie;  i) data nașterii;  j) numărul de identificare de stat al persoanei fizice;  k) sexul;  l) locul nașterii (țara de origine);  m) data emiterii;  n) autoritatea emitentă;  o) data expirării termenului de valabilitate;  p) imaginea facială;  q) semnătura olografă a titularului, care se aplică de la vârsta de 14 ani. În cazul persoanelor cu vârsta sub 14 ani și al celor care nu pot aplica semnătura, se aplică o mențiune specială în condițiile stabilite de Guvern.”;  Articolul 33, alineatul (6):  „(6) Pașaportul diplomatic și cel de serviciu conțin următoarele date în format tipărit și în format inscripționat pe cardul integrat de date de identificare:  a) denumirea statului emitent în limbile română, engleză și franceză;  b) codul statului emitent;  c) denumirea actului de identitate în limbile română, engleză și franceză;  d) tipul actului de identitate (codul);  e) seria și numărul;  f) numele;  g) prenumele;  h) cetățenia;  i) data nașterii;  j) numărul de identificare de stat al persoanei fizice;  k) sexul;  l) locul nașterii (țara de origine);  m) data emiterii;  n) autoritatea emitentă;  o) data expirării termenului de valabilitate;  p) imaginea facială;  q) semnătura olografă a titularului, care se aplică de la vârsta de 14 ani. În cazul persoanelor cu vârsta sub 14 ani și al celor care nu pot aplica semnătura, se aplică o mențiune specială în condițiile stabilite de Guvern.”. | **Parţial compatibil** | Punctul 5 din anexă, din motive de securitate, a fost transpus în actele instituționale ale Agenţiei Servicii Publice, care sunt conforme, inclusiv şi standardelor OACI (Doc 9303) şi reglementează tehnici de emitere utilizate pentru confecționarea pașaportului cetățeanului Republicii Moldova și a documentelor de călătorie şi sunt confidenţiale.  Conţinutul paginii cu date de identificare ale titularului este stabilit în Hotărârea Guvernului nr. 522/2019 cu privire la modelele actelor de identitate din sistemul naţional de paşapoarte, în anexele 91-15. |